Deel

Ang  () ay isang tradisyonal na damit na karaniwang isinuot ng mga Monggol, Turko at Tungusiko nang daan-daang taon, at maaaring gawin mula sa bulak, sutla, lana, o brokado.

Karaniwang isinusuot pa rin ang  ng mga lalaki at babae sa labas ng mga pangunahing bayan, lalo na ng mga pastol. Sa mga urbanong lugar, kadalasang isinusuot lamang ang  ng mga matatanda, o sa mga masasayang okasyon. Kahawig ang  sa kaftan o isang lumang tunikang Europeo na nakatiklop. Karaniwang umaabot ang  hanggang sa ibaba ng mga tuhod ng nagsusuot at bumubuka sa ibaba. May iba't ibang kulay ang mga ito ngunit kadalasang bughaw, olibo, o tinalaban.

 Mga uri 
Nag-iiba nang konti ang disenyo ng mga  sa bawat kultura at pangkat-etniko, at nag-iba-iba sa paglipas ng panahon. Mayroon ding mga natatanging baryasyon sa iba't ibang tribong Monggol, kadalasan sa disenyo ng kuwelyo sa may itaas na dibdib. Halimbawa, pabilog ang kuwelyo ng  ng mga Khalkha Monggol, habang parisukat naman sa  ng mga Buryat. Maaaring magkaiba-iba rin ang mga  ng ibang tribo tulad ng mga Chakhar, Torguud, at Uzemchin. Idinedisenyo ang mga  para sa mga iba't ibang okasyon, kapanahunan, at pagdiriwang. May mga  na panseremonya na ginagamit kapag may kasalan at pista at mga  na pang-araw-araw. Gawa sa sutla ang panlabas na bahagi ng mga  na pang-espesyal na okasyon habang gawa sa lana, bulak, at ibang di-ganoong mamahaling materyales ang mga pangkaraniwang .

 Mga sanggunian 

Kategorya:Kasuotan